Moonlight (ταινία)

Το Moonlight είναι αμερικανική δραματική ταινία του 2016 σε σκηνοθεσία και σενάριο του Μπάρι Τζένκινς. Βασίζεται στο θεατρικό ημι-αυτοβιογραφικό έργο In Moonlight Black Boys Look Blue του Τάρελ Άλβιν. Κέρδισε το Όσκαρ Καλύτερης Ταινίας στην 89η απονομή της Ακαδημίας.

Πλοκή
Ο Σαϊρόν είναι ένα μικρό αγόρι που ζει με την ψυχαναγκαστική μητέρα του. Είναι ντροπαλός και τα άλλα παιδιά πολλές φορές τον κοροϊδεύουν και ο μόνος φίλος του είναι ο Κέβιν. Μία μέρα που κρύβεται από παιδιά που τον κυνηγούν, τον βρίσκει ο Χουάν και τον πάει σπίτι του, όπου μένει με τη σύντροφό του, Τερίσα. Την επόμενη μέρα τον πηγαίνει στη μητέρα του, την Πόλα.

Ένα βράδυ, ο Χουάν βρίσκει την Πόλα στο αμάξι με τον σύντροφό της να παίρνουν ναρκωτικά και τους διώχνει. Η Πόλα ρωτά ειρωνικά τον Χουάν αν θέλει να μεγαλώσει εκείνος τον γιο της. Την επόμενη μέρα,o Σαϊρόν παραδέχεται στον Χουάν ότι μισεί τη μητέρα του και ο Χουάν παραδέχεται πως της πουλάει ναρκωτικά.

Όταν γίνεται έφηβος, ο Σαϊρόν δέχεται bullying από τους συμμαθητές του και ιδίως από τον Τέρελ. O Κέβιν του αποκαλύπτει πως τιμωρήθηκε  στο σχολείο επειδή έκανε σεξ με μία κοπέλα. Παράλληλα, η μητέρα του είναι πλέον έντονα εθισμένη και τον εξαναγκάζει να της δώσει τα λεφτά που πήρε από την Τερίσα. Ο Σαϊρόν μένει αρκετά βράδια στην Τερίσα, παρόλο που ο Χουάν έχει πεθάνει.

Ένα βράδυ, ο Σαϊρόν και ο Κέβιν συναντιούνται στην παραλία δίπλα στο σπίτι και καπνίζουν χασίς. Μετά από λίγο φιλιούνται. Όμως, την επόμενη μέρα στο σχολείο, ο Τέρελ λέει στον Κέβιν πως θα του υποδείξει έναν για να τον δείρει και του λέει τον Σαϊρόν. Ο Κέβιν ξεκινά να χτυπά τον Σαϊρόν, ο οποίος επίτηδες δεν πέφτει κάτω, για να τον χτυπήσει κι άλλο. Εν τέλει πέφτει και η παρέα του Τέρελ τον δέρνει μέχρι που τους διώχνει ένας φύλακας. Μετά από αυτό το γεγονός, μία κοινωνική λειτουργός προτρέπει τον Σαϊρόν να κινηθεί δικαστικά, όμως εκείνος πιστεύει πως δε θα γίνει τίποτα. Την άλλη μέρα στο σχολείο, ο Σαϊρόν χτυπάει πισώπλατα τον Τέρελ με την καρέκλα του και τον συλλαμβάνει η αστυνομία, με τον Κέβιν να κοιτάζει.

Όταν ενηλικιώνεται ο Σαϊρόν, έχει γίνει σκληρός, μένει μόνος του στην Ατλάντα και πουλάει ναρκωτικά σαν τον Χουάν. Ένα βράδυ δέχεται μία κλήση από τον Κέβιν, που του λέει ότι εργάζεται ως μάγειρας στο Μαϊάμι, ενώ του ζητά συγγνώμη. Την επόμενη μέρα, συναντιέται με τη μητέρα του, που του λέει πως τον αγαπά και του ζητά συγγνώμη που ήταν απούσα και εκείνος τη συγχωρεί.

Ο Σαϊρόν ταξιδεύει στο Μαϊάμι για να δει τον Κέβιν. Η ατμόσφαιρα είναι συναισθηματικά φορτισμένη και ο Κέβιν του λέει πως ζει με μία κοπέλα και έχουν ένα γιο. Όταν πηγαίνουν στο σπίτι του Κέβιν, ο Σαϊρόν του λέει πως είναι ο μόνος άντρας που τον άγγιξε. Οι δυο τους αγκαλιάζονται και στην τελευταία ακηνή, ο Σαϊρόν σε μικρή ηλικία στέκεται μπροστά στον ωκεανό.

Διανομή

Μαρκετινγκ 
Το ποστερ της ταινίας απεικονίζει την τρίπτυχη πλοκή, ενώνοντας τους τρεις ηθοποιούς οι οποίοι παίζουν τον Σαϊρόν σε ένα πρόσωπο . Οι παραγωγοί δεν προώθησαν την ταινία παραπάνω, αφήνοντας το ενδιαφέρον του κοινού να μεγαλώσει μέχρι τα Βραβεία Όσκαρ από τις κριτικές της ταινίας . Το τρέιλερ της ταινίας δημοσιεύτηκε στις 11 Αυγούστου εγκαίρως για την συμμετοχή στο φεστιβάλ. Ο Mark Olsen από τους Los Angeles Times την χαρακτήρισε ως "μια από τις πιο αναμενόμενες ταινίες του φθινοπώρου".

Στις 27 Φεβρουάριου, μια μέρα μετά από τα Βραβεία Όσκαρ ο Calvin Klein δημοσίευσε μια διαφημιστική καμπάνια εσωρούχων με τέσσερις άνδρες πρωταγωνιστές από την ταινία . Στις 7 Μαρτίου η βασισμένη στο Πεκίνο εταιρία iQiui ανακοίνωσε ότι αγόρασε τα δικαιώματα για την αναπαραγωγή της ταινίας στην Κίνα. Η ταινία είναι επίσης διαθέσιμη για ιδιωτική προβολή μεσώ iTunes και DVD.

Βραβεία/Διακρίσεις
Στα 89α βραβεία Όσκαρ κέρδισε το βραβείο καλύτερης ταινίας, Β' Ανδρικού ρόλου (Μαχερσάλα Αλί) και διασκευασμένου σεναρίου (Μπάρι Τζένκινς & Τάρελ Άλβιν), ενώ έλαβε υποψηφιότητα σε άλλες 5 κατηγορίες: καλύτερου σκηνοθέτη (Μπάρι Τζένκινς), Β' Γυναικείου ρόλου (Ναόμι Χάρις), πρωτότυπης μουσικής, φωτογραφίας και μοντάζ ταινίας.

Στις Χρυσές Σφαίρες του 2017 κέρδισε το βραβείο καλύτερης δραματικής ταινίας. Επίσης, ήταν υποψήφια σε άλλες 5 κατηγορίες: σκηνοθεσίας και σεναρίου (Μπάρι Τζένκινς), Β' Ανδρικού ρόλου (Μαχερσάλα Άλι), Β' Γυναικείου ρόλου (Ναόμι Χάρις) και πρωτότυπης μουσικής.

Στα BAFTA του 2017 έλαβε υποψηφιότητα σε 4 κατηγορίες: καλύτερης ταινίας, πρωτότυπου σεναρίου (Μπάρι Τζένκινς), Β' Ανδρικού ρόλου (Μαχερσάλα Αλί) και Β' Γυναικείου ρόλου (Ναόμι Χάρις).

Παραπομπές

Εξωτερικοί σύνδεσμοι
Επίσημη ιστοσελίδα 
Η ταινία στην IMDb

Ταινίες του 2016
Αγγλόφωνες ταινίες
Αμερικανικές ταινίες
Αμερικανικές δραματικές ταινίες
Αμερικανικές ταινίες συσχετιζόμενες με ΛΟΑΤ
Ταινίες βασισμένες σε θεατρικά έργα
Ταινίες συσχετιζόμενες με ναρκωτικά
Όσκαρ Καλύτερης Ταινίας
Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου
Ταινίες παραγωγής A24
Ταινίες παραγωγής Plan B Entertainment
Ταινίες με θέμα το bullying
Ταινίες γυρισμένες στο Μαϊάμι